Αξιολόγηση κατάστασης θρέψης σε ασθενείς με μη αντιρροπούμενη κίρρωση του ήπατος. Η παρουσία δυσθρεψίας ως παράγοντας κινδύνου για την κλινική έκβαση της νόσου.
Creators: name: Πασχαλίδου, Αικατερίνη Ιωάννη
Publisher: name: Aristotle University of Thessaloniki
Year: 2021
Subjects: Κίρρωση ήπατος
Δυσθρεψία
Κλινική έκβαση
Royal Free Hospital-Subjective Assessment (RFH-GA)
Liver cirrhosis
Malnutrition
Clinical outcomes

description: Στην κλινική πράξη, η κίρρωση αποτελεί το τελικό στάδιο των σοβαρότερων μορφών ηπατικής νόσου. Πολύ συχνά οι κιρρωτικοί ασθενείς, ανεξάρτητα από την αιτιολογία της κίρρωσης, εμφανίζουν δυσθρεψία, ο επιπολασμός της οποίας διαφέρει αναλόγως με το εργαλείο διατροφικής αξιολόγησης που χρησιμοποιείται. Η δυσθρεψία συχνά έχει συσχετιστεί με επιπλοκές της κίρρωσης (ασκίτης, ηπατική εγκεφαλοπάθεια, λοιμώξεις), καθώς και με παρατεταμένη διάρκεια νοσηλείας, αυξημένες επανεισαγωγές και τελικώς αυξημένη θνητότητα. Σκοπός της παρούσας διπλωματικής εργασίας είναι να διερευνηθεί εάν η παρουσία δυσθρεψίας μπορεί να επηρεάσει την κλινική έκβαση της νόσου (θνητότητα, επιπλοκές νόσου, επανεισαγωγές, διάρκεια νοσηλείας) σε ασθενείς με μη αντιρροπούμενη κίρρωση του ήπατος. Στη μελέτη έλαβαν μέρος 43 ενδονοσοκομειακοί ασθενείς με μη αντιρροπούμενη κίρρωση του ήπατος συμπεριλαμβανομένων και αυτών που εντάχθηκαν σε λίστα μεταμόσχευσης σε ελληνικό κέντρο μεταμόσχευσης ήπατος. Η αξιολόγηση της κατάσταση θρέψης τους πραγματοποιήθηκε με τη χρήση του εργαλείου Royal Free Hospital-Subjective Global Assessment (RFH-SGA), ένα εργαλείο διατροφικής αξιολόγησης που έχει σχεδιαστεί για κιρρωτικούς ασθενείς. Αρχικά, πραγματοποιήθηκε ανθρωπομετρία, δηλαδή μέτρηση βάρους για να υπολογισθεί τελικώς το ξηρό βάρος μετά από αφαίρεση υγρών ασκίτη/οιδήματος, μέτρηση περιφέρειας στο μέσο του βραχίονα (MAC) και δερματοπτυχομέτρηση του τρικεφάλου (TSF). Παράλληλα εκτιμήθηκε η επάρκεια της διαιτητικής πρόσληψης, συγκρίνοντας τις ενεργειακές ανάγκες των ασθενών με την διαιτητική τους πρόσληψη. Η διαιτητική πρόσληψη εκτιμήθηκε χάρη σε 2 μη διαδοχικές ανακλήσεις 24ώρου που αναφέρονταν σε προ της νοσηλείας των ασθενών ημέρες. Βρέθηκε στατιστικά σημαντική συσχέτιση μεταξύ κατάστασης θρέψης και θνητότητας (p=0.001) καθώς και μεταξύ κατάστασης θρέψης και εμφάνισης επιπλοκών της νόσου (p=0.012). Η πιθανότητα επανανοσηλείας ενός ασθενούς (p=0.153) ούτε η διάρκεια νοσηλείας (p=0.126) δεν συσχετίστηκαν στατιστικά σημαντικά με την κατάσταση θρέψης του. Μετά από εφαρμογή πολλαπλής λογιστικής παλινδρόμησης λαμβάνοντας υπόψη την ηλικία, τη σοβαρότητα της νόσου μέσω του δείκτη MELD και το φύλο βρέθηκε επίσης στατιστικά σημαντική σχέση μεταξύ κατάστασης θρέψης και θνητότητας (O.R=12.0, R.R=6.3, p=0.011) καθώς και μεταξύ κατάστασης θρέψης και εμφάνισης επιπλοκών της νόσου (O.R=5.8, R.R=3.2, p=0.023). Τέλος, βρέθηκε ότι ο διάμεσος χρόνος μέχρι το θάνατο διαφέρει στατιστικά σημαντικά στους ασθενείς με δυσθρεψία σε σχέση με τους ασθενείς σε καλή κατάσταση θρέψης (p&lt;0.001). Η δυσθρεψία συσχετίζεται με τη θνητότητα αλλά και με την εμφάνιση επιπλοκών της νόσου σε ασθενείς με μη αντιρροπούμενη κίρρωση του ήπατος. Η αξιολόγηση της διατροφικής κατάστασης και η διατροφική παρέμβαση όπου απαιτείται, μπορούν να μετριάσουν τις δυσμενείς κλινικές εκβάσεις και άρα χρειάζεται να ενσωματωθούν στη ρουτίνα της κλινικής πράξης.
description: In clinical practice, cirrhosis is the final stage of the most serious forms of liver disease. Very often, cirrhotic patients, regardless of the etiology of the cirrhosis, develop malnutrition, the prevalence of which varies depending on the nutritional assessment tool used. Malnutrition has often been associated with complications of cirrhosis (ascites, hepatic encephalopathy, infections), as well as prolonged hospital stay, increased re-admissions, and eventually increased mortality. The purpose of this dissertation is to investigate whether the presence of malnutrition can affect the clinical outcomes of the disease (mortality, disease complications, re-admission, length of hospital stay) in patients with decompensated cirrhosis. The study involved 43 patients admitted to the hospital with decompensated cirrhosis, including those added in the transplant list of a Greek liver transplant center. Patients’ nutritional status was assessed using the Royal Free Hospital-Subjective Assessment (RFH-GA) tool, a nutritional assessment tool designed for cirrhotic patients. First of all, anthropometry was performed, ie weight measurement so as to calculate the dry weight after removal of ascites/edema, measurement of midarm circumference (MAC) and triceps skinfold thickness (TSF). At the same time, the adequacy of the dietary intake was assessed, comparing the energy needs of the patients with their dietary intake. Dietary intake was assessed thanks to 2 non-consecutive 24 h recalls regarding the days of pre-hospitalization. A statistically significant correlation was found between nutritional status and mortality (p=0.001) as well as between nutritional status and the occurrence of disease complications (p=0.012). Neither the probability of re-hospitalization of patients (p=0.153) nor the duration of hospitalization (p=0.126) were statistically significant correlated with their nutritional status. After applying multiple logistic regression taking into account age, severity of the disease based on the MELD-score and gender, a statistically significant relationship between nutritional status and mortality (O.R=12.0, R.R=6.3, p=0.011) was found as well as between nutritional status and the occurrence of disease complications (O.R=5.8, R.R=3.2, p=0.023). Finally, it was found that the median time to death differs statistically significant in patients with malnutrition compared to the well-nourished ones (p &lt;0.001). Malnutrition is associated not only with mortality but also with the occurrence of disease complications in patients with decompensated cirrhosis. Nutritional status assessment and dietary intervention if required, can mitigate adverse clinical outcomes and therefore need to be integrated into the routine of clinical practice.